Държавен вестник, бр. 94, 2002 г., стр. 18

С Т Р .  18
Д Ъ Р Ж А В Е Н   В Е С Т Н И К
Б Р О Й  94
може да гарантира със сигурност конституцион-
ното право на гражданите да бъдат информирани
(чл. 41, ал. 2 от Конституцията). Заедно с това
възможната информация, която може да се полу-
чи съгласно инструкцията относно лични данни за
интересуващия се или за починалия му съпруг,
роднини по права линия без ограничение и по
съребрена линия до втора степен, както и достъ-
път до информация от архивни документи за науч-
ноизследователска, публицистична и проучвател-
на дейност не попълват цялата информация, коя-
то даваше отмененият закон. Липсва възможност:
—да се разкрият имената на българските
граждани, които са заемали или заемат публич-
на длъжност или са извършвали публична дей-
ност, посочени в отменения закон, които са били
щатни или нещатни сътрудници на бившите
служби или са били облагодетелствани от тях;
—органите, които назначават или избират
лица на изброени в отменения закон публични
длъжности, да поискат от съществуващата по
същия закон комисия да бъде извършена пред-
варителна проверка за установяване принадлеж-
ност към бившите ДС или РУГЩ за кандидати-
те за такава длъжност;
—при насрочване на избори политическите
партии и коалиции да поискат преди регистраци-
ята кандидатите да бъдат проверени за същото;
—всеки български гражданин да поиска от
съответната комисия да му бъде направена
справка дали за него е събирана информация от
бившите ДС или РУГЩ и да му се даде възмож-
ност да се запознае с нея.
Тази инструкция не може да се приложи и към
архивите на бившето РУГЩ и към архива на
бившето Първо главно управление на ДС, който
се съхранява в архива на Националната разузна-
вателна служба, тъй като министърът на вътреш-
ните работи има право да се разпорежда само във
връзка със своето ведомство. Инструкцията се
отнася единствено до архивните фондове на МВР.
Параграф 37 ПЗРЗЗКИ отнема и възмож-
ността да се прилагат чл. 26, т. 3 и чл. 59, ал. 2,
т. 3 от Закона за радиото и телевизията (ЗРТ)
(обн. ДВ, бр. 138 от 1998 г.; изм., бр. 81 от 1999 г.,
бр. 79 от 2000 г., бр. 96 и 112 от 2001 г.), които са
в сила и според които не могат да бъдат члено-
ве на Съвета за електронни медии, както и на
управителните съвети на Българската нацио-
нална телевизия и Българското национално
радио лица, които са били щатни или нещатни
сътрудници на бившата Държавна сигурност.
С отмяната на ЗДДБДСБРУГЩ по силата
на § 37, ал. 1 ПЗРЗЗКИ се прекратява и дейност-
та на държавните органи, създадени с него. Дъл-
готрайните материални активи на прекратили-
те действието си държавни органи по отмене-
ния закон се предоставят на Държавната коми-
сия по сигурността на информацията (§ 37, ал. 2
ПЗРЗЗКИ).
Ако се приеме, което би било неправилно, че
сроковете за защита на класифицираната инфор-
мация, установени в чл. 34, ал. 1 и 2 ЗЗКИ, важат
и за материалите на бившите служби за сигур-
ност (те не са посочени в § 1, т. 1 от допълнител-
ните разпоредби на закона и фактите, които уста-
новяват съответните документи, не могат да се
подведат под нито едно от изброяванията в спи-
съка на категории информация, подлежащи на
класификация като държавна тайна по приложе-
ние № 1 към чл. 25 ЗЗКИ), то тогава чл. 34, ал. 3
от този закон, според която след изтичането на
тези срокове и премахване нивото на класифика-
цията достъпът до нея се осъществява по реда на
ЗДОИ, се обезсмисля. Междувременно заинте-
ресуваните лица може да са отдавна починали, а
и годините да са изиграли ролята да не съществу-
ва повече интерес в обществото към исторически
факти, които е полезно да се знаят от бъдните
поколения, за да не се повтарят никога.
Член 13 от отменения ЗДДБДСБРУГЩ заб-
раняваше унищожаването на документите на
бившите ДС и РУГЩ. След разкриването им по
реда на отменения закон предвидено бе те да се
предадат и съхраняват в Централния държавен
архив. По този начин, от една страна, се гаран-
тираше запазването на материалите, а, от дру-
га, се даваше достъп на всички до документите,
които са били вече обявени.
При липса в ЗЗКИ на разпоредба, подобна
на чл. 13 от отменения ЗДДБДСРУГЩ, няма
никаква гаранция, че архивните документи за
дейността на бившите Държавна сигурност и
РУГЩ, които не засягат нито сигурността, нито
установения ред в Република България, защото
се отнасят до отречени в цивилизованото об-
щество методи на миналото комунистическо
управление и до посегателства върху десетки
хиляди човешки съдби, няма да останат скрити
от обществото и от пряко засегнатите лица и че
няма да бъдат унищожени.
От друга страна, могат да останат засекрете-
ни документи, които по същество с нищо не за-
страшават националните ни интереси, защото
са създадени по друго време и в друга обстанов-
ка, които са отречени и нямат нищо общо с нас-
тоящата сигурност и управление на държавата.
Изводът от отмяната на ЗДДБДСРУГЩ с § 37
ПЗРЗЗКИ е, че нито ще има сигурност за съхраня-
ване архивите на бившите ДС и РУГЩ, нито че
заинтересуваните лица или обществени организа-
ции и средства за масово осведомяване ще могат
да правят справки по тях. Не ще може да се прос-
ледят и разкрият и методите и действията на реп-
ресивните служби от миналото. Няма да могат да
се проверяват и огласяват и лицата, заемали или
заемащи публични длъжности или осъществява-
щи публични действия, както и да се проверява
принадлежността към бившите ДС или РУГЩ на
тези, които кандидатстват за най-отговорните
изборни длъжности. От такава информация об-
ществото несъмнено има нужда и правото да я
получи му се дава от Конституцията. Отмяната на
ЗДДБДСБРУГЩ несъмнено нарушава правото на
всеки да търси и получава информация, установе-
но с чл. 41, ал. 1 от Конституцията.